ຫວຽດນາມ ມີແຜນນະໂຍບາຍ ພ້ອມກັບອາຊຽນຮັບປະກັນສັນຕິພາບ, ສະຖຽນລະພາບ, ຮ່ວມມືເພື່ອພັດທະນາຢູ່ທະເລຕາເວັນອອກ
(ພາບປະກອບ)
ວັນທີ 03/12, ຜູ້ຕາງໜ້າສະຖານທູດບັນດາປະເທດສະມາຊິກອາຊຽນ ປະຈຳ ອັກຊັງຕິນ ໄດ້ເຂົ້າຮ່ວມພິທີສະຫຼຸບການເຄື່ອນໄຫວຂອງກຸ່ມອາຊຽນ ປີ 2015, ເຊິ່ງຈັດຂຶ້ນຢູ່ເຮືອນອາຊີ, ນະຄອນຫຼວງ Buenos Aires. ຄະນະຜູ້ແທນຫວຽດນາມ ໂດຍທ່ານເລຂາຜູ້ທີ 2 ສະຖານທູດຫວຽດນາມ ປະຈຳອັກຊັງຕິນ ເລແທງຊວນ ນຳໜ້າເຂົ້າຮ່ວມເຫດການ. ກ່າວຄຳເຫັນທີ່ພິທີໄຂ, ທ່ານ ເລແທງຊວນ ຢືນຢັນ, ບັນດາການປະກອບສ່ວນຂອງຫວຽດນາມ ເຂົ້າໃນວິວັດທະນາການຂອງການສ້າງຕັ້ງປະຊາຄົມອາຊຽນ, ຖືນີ້ແມ່ນຂີດໝາຍປະຫວັດສາດຂອງການຮ່ວມສຳພັນພາກພື້ນ, ເປັນຂີດໝາຍຫັນປ່ຽນຍຸດທະສາດຂອງອາຊຽນ ແລະ ເປັນການເປີດຊາກໃຫ້ໄລຍະພັດທະນາໃໝ່ຢູ່ໃນລະດັບສູງກວ່າ. ຫວຽດນາມ ຍາມໃດກໍມີແຜນນະໂຍບາຍເຮັດຈົນສຸດຄວາມສາມາດຂອງຕົນພ້ອມກັບບັນດາປະເທດສະມາຊິກອາຊຽນ, ນຳທະເລຕາເວັນອອກໃຫ້ກາຍເປັນພາກພື້ນມີສັນຕິພາບ, ສະຖຽນລະພາບ ແລະ ມີການຮ່ວມມືເພື່ອພັດທະນາ.
ທີ່ພິທີສະຫຼຸບ, ເອກອັກຄະລັດຖະທູດປະເທດຕ່າງໆ ກໍສະເໜີບັນດາການປະກອບສ່ວນຂອງປະເທດຕົນໃນຊຸມປີຜ່ານມາ ໃນການຮັກສາສັນຕິພາບ ແລະ ພັດທະນາຢູ່ພາກພື້ນ. ທ່ານນາງອຸປະທູດຊົ່ວຄາວ, ສະຖານທູດຟີລິບປີນ Carmela Babreira ເນັ້ນໜັກວ່າ, ສັນຕິພາບ ແລະ ຄວາມສະຫງົບຢູ່ອາຊີ - ປາຊີຟິກ ແລະ ອາຊີຕາເວັນອອກສ່່ຽງໃຕ້ ຍາມໃດກໍຕິດພັນກັບການຮັບປະກັນສັນຕິພາບ ແລະ ຄວາມໝັ້ນຄົງທາງທະເລ, ໂດຍສະເພາະແມ່ນຢູ່ທະເລຕາເວັນອອກ, ພ້ອມທັງແບ່ງສະແດງຄວາມວິຕົກກັງວົນຕໍ່ບັນດາການຜັນແປທີ່ສັບສົນໃນໄລຍະມໍ່ໆມານີ້ຢູ່ພາກພື້ນ, ໂດຍສະເພາະແມ່ນການເຄື່ອນຳໄຫວຖົມດິນເປັນເກາະ ແລະ ກໍ່ສ້າງບັນດາເກາະມີຂອບຂະໜາດໃຫຍ່, ເຮັດໃຫ້ເພີ່ມຄວາມເຄັ່ງຕຶງ, ເກີດບັນດາຜົນກະທົບທີ່ຮ້າຍແຮງ ແລະ ຍາວນານ, ໃນນັ້ນມີການນຳໃຊ້ກຳລັງທະຫານ ແລະ ເກີດການປະທະກັນ, ສົ່ງຜົນສະທ້ອນເຖິງສັນຕິພາບ ແລະ ຄວາມສະຫງົບປອດໄພຢູ່ພາກພື້ນ.
(ແຫຼ່ງຄັດຈາກ VOV)